1. **ROMÂNIA**
2. **JUDEŢUL BRAŞOV**
3. **CONSILIUL LOCAL AL COMUNEI CAŢA**
4. **HOTĂRÂREA NR. 2/08.01.2019**

*privind aprobarea utilizării excedentului bugetului local și a excedentului bugetului activității finanțate integral din venituri proprii din anul 2018 în anul 2019*

Consiliul Local al Comunei Caţa întrunit în şedinţa extraordinară din data de 08.01.2019;

Având în vedere raportul întocmit de Compartimentul contabilitate cu nr. 47/07.01.2019, prin care se solicită aprobarea utilizării excedentului bugetar al anului 2018 în anul 2019;

În conformitate cu dispoziţiile Legii nr. 273/2006 privind finanţele publice locale și ale Ordinului nr. 3809/2018 al ministrului finanţelor publice pentru aprobarea Normelor metodologice privind încheierea exerciţiului bugetar al anului 2018;

Conform avizelor comisiilor de specialitate ale Consiliului Local Caţa;

În temeiul prevederilor art. 36 alin. (2) lit. b) şi alin. 4 lit. a), art. 45 alin. (2) lit. a), art. 115 alin. 1 lit. b) şi alin. (3) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

**Art. 1** Se aprobă acoperirea definitivă a deficitului bugetului local al Comunei Cața pentru anul 2018 – secțiunea dezvoltare, în valoare de 1.263.615,94 lei, din excedentul bugetului local al anului precedent.

**Art. 2** Se aprobă utilizarea excedentului bugetar din anul 2018, în sumă de 6.683.741,45 lei, în anul 2019, după cum urmează :

1. 2.000.000 lei pentru acoperirea golurilor temporare de casă ;
2. 4.683.741,45 lei pentru finanțarea secțiunii de dezvoltare.

**Art. 3** Se aprobă repartizarea excedentului bugetar din anul 2018 la activitatea finanțată integral din venituri proprii, în anul 2019, după cum urmează :

* 529.083,10 lei pentru acoperirea golurilor temporare de casă.

**Art. 4** Primarul Comunei Caţa, prin Compartimentul contabilitate, va asigura ducerea la îndeplinire a prezentei hotărâri.

**Art. 5** Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi Compartimentului contabilitate.

1. PREŞEDINTE DE ŞEDINŢA, SECRETAR,
2. CROITORU TUDOR CLAUDIU GUIGNARD ROXANA
3. Nr. consilieri în funcţie = 11; Nr. consilieri prezenţi = 8; Nr. voturi pentru = 8; Nr. voturi contra = 0.